DA Den Europæiske Unions Tidende C 409/40

Rettens kendelse af 29. september 2014 — Ronja mod Kommissionen

(Sag T-3/13) (1)

((Annullationssøgsmål - aktindsigt - forordning (EF) nr. 1049/2001 - dokumenter, der er udvekslet inden for rammerne af en klage vedrørende gennemførelsen af direktiv 2001/37/EF - dokumenter, der hidrører fra en medlemsstat - indsigelse fra en medlemsstat - delvist afslag på aktindsigt - afgørelse om fuld aktindsigt som følge af en foranstaltning med henblik på sagens tilrettelæggelse - ufornødent at træffe afgørelse - dokumenter, der hidrører fra Kommissionen - afgørelse om fuld aktindsigt - Kommissionens undladelse af at indlede en traktatbrudsprocedure mod Østrig - afvisning))

2014/C 409/57

Processprog: tysk

Parter

Sagsøger: Ronja s.r.o. (Znojmo, Den Tjekkiske Republik) (ved advokat E. Engin-Deniz)

Sagsøgt: Europa-Kommissionen (ved M. Noll-Ehlers og C. Zadra, som befuldmægtigede)

Sagens genstand

Dels påstand om annullation af Kommissionens afgørelser af 6. september og 8. november 2012 om afslag på at give sagsøgeren fuld aktindsigt i skrivelser udvekslet mellem Kommissionen og Republikken Østrig i forbindelse med klage nr. 2008/4340 indgivet af sagsøgeren vedrørende gennemførelsen af Europa-Parlamentets og Rådets direktiv 2001/37/EF af 5. juni 2001 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobaksvarer (EUT L 194, s. 26), og dels påstand om, at det fastslås, at Kommissionen ulovligt har undladt at indlede en traktatbrudsprocedure mod Republikken Østrig for tilsidesættelse af artikel 13 i direktiv 2001/37 og artikel 34 TEUF

Konklusion

1) Det er ufornødent at træffe afgørelse vedrørende Ronja s.r.o.’s anden påstand for så vidt som den tilsigter annullation af Europa-Kommissionens afgørelse af 8. november 2012 om afslag på fuld aktindsigt i den Østrigske Republiks skrivelser af 19. februar og 8. maj 2009, der blev fremsendt til Kommissionen og udvekslet mellem disse sidstnævnte i forbindelse med klage nr. 2008/4340 indgivet af Ronja vedrørende gennemførelsen af Europa-Parlamentets og Rådets direktiv 2001/37/EF af 5. juni 2001 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobaksvarer (EUT L 194, s. 26).

2) I øvrigt afvises sagen.

3) Ronja bærer sine egne omkostninger og betaler de af Kommissionen afholdte omkostninger, for så vidt angår påstanden om annullation, i det omfang den er rettet mod Kommissionens afgørelse af 6. september 2012, hvorved Kommissionen gav aktindsigt i skrivelserne af 23. december 2008 og 18. marts 2009, der blev fremsendt til Republikken Østrig og udvekslet mellem disse sidstnævnte i forbindelse med klage 2008/4340, påstanden, der tilsigter at give Ronja fuld aktindsigt i den ønskede dokumentation og påstanden om, at det fastslås, at Kommissionen ulovligt har undladt at indlede en traktatbrudsprocedure mod Republikken Østrig.

4) Kommissionen bærer sine egne omkostninger og betaler de af Ronja afholdte omkostninger, for så vidt angår påstandene om annullation, i det omfang de er rettet mod Kommissionens afgørelse af 8. november 2012.

(1) EUT C 79 af 16.3.2013.